(૪) ગુરૂ વિચારવાન હોવો જોઈએ. જે ગુરૂ વિચારતો નથી એ શિષ્યને કશું આપી શકતો નથી. ગઈકાલની વાત કરે એ વિચારહીન ગુરૂ છે. આજની વાત કરે એ ગુરૂ વિચારની નજીક બેઠેલો ગુરૂ છે. જ્યારે આવતીકાલની વાત કરે એ ગુરૂ વિચારશીલ છે. ગુરૂએ એ બરોબર સમજવુ પડે કે ઈશ્વર માટે જે કહેવાયું છે કે “ત્વમેવ માતા, પિતા ત્વમેવ, ત્વમેવ બંધુ સખા ત્વમેવ” એ પાર્થના ભલે ઈશ્વર માટે કરાયી હોય પણ શિષ્ય માટે પણ તમે આ બધા સ્વરૂપોમાં રહેવાના જ છો. એટલે શિષ્ય જ્યારે પોતાના પ્રશ્રો, મુશ્કેલીઓ ગુરૂ પાસે લઈને જાય ત્યારે વિચારશીલ ગુરૂ જ તેને આશ્વસ્થ કરી શકે. વિચારવાન ગુરૂ એ શિષ્ય માટે સર્વસ્વ છે.